經數: 一七二九

經名: 觀音義疏記卷第二

頁數: 九四一

上              欄

彰. 始本分合也. 說普眼經者. 分得果法也. 一

日所受至不能得盡者. 一念心塵顯大千經

卷也. 二當知下結. 旣如阿字具一切義. 應知

亦是中道法門. 但帶敎道. 唯知此一耳. 二復

次下頓二. 初頓修十界趣水者. 水爲法界. 攝

諸法盡故言趣也. 旣立能趣及以所趣. 故當

俗諦. 水尙等者. 所趣之水全體是性. 無相可

得. 無所趣故那有能趣. 能所俱空名爲眞諦.

云何等者. 水尙□得則無有趣. 有趣旣絶不

趣自忘. 卽以雙非顯於中道. 此之三諦同一

法性. 卽一而三卽三而一. 不思議諦也. 二如

此下頓應二. 初明不應而應. 大經云. 慈若有

無非有非無名如來慈. 豈非三諦起慈悲邪.

前總難中十界衆生受苦稱名. 菩薩卽時觀

其音聲皆得解脫. 不觀十界卽空假中. 那得

一時離於衆苦. 良以三諦是生本性亦聖果

源. 無有二體. 故同體悲方能圓拔. 二明不分

而分. 大意同前火難中說. 今以四流對諸位

難. 四敎入空離於有流. 等於見欲二流也. 假

於有流無染濕者. 假雖彼空亦不著有. 以雙

流故. 應知假顯空亦彌著. 名平等觀. 義在

於義. 中破無明. 如常所說

觀音義疏記卷第1一

觀音義疏記卷第二

宋四明沙門知禮述

三羅刹難二. 初列義門. 二隨門釋三. 初貼文

二. 初科經. 二人數下隨釋二. 初明難五. 初擧

中              欄

數二. 初釋人數. 若百若千或萬或億. 以其泛

海必乘大舶故. 云結伴不可獨往. 二賢愚下

明入海. 二次遭下難由三. 初正釋難由二. 初

證. 風非2證難. 以古師3足風爲八難故據結

文但成鬼難. 二難由下推. 風是難由. 若展轉

推之. 皆是難由. 於諸由中風由最切. 是故經

文特言風耳. 二七寶下追釋寶物二. 初分眞

僞. 二示似眞. 三黑風下更釋風相二. 初他解

三. 初舊師立. 二有人下他人彈. 三今還下今

例難. 二請觀下今釋二. 初經明風色. 二風加

下風黑怖甚. 三羅刹下遭苦. 羅刹鬼者. 本毘

沙門天王所管. 有其二部. 一曰夜叉. 捷疾鬼

也. 二曰羅刹. 食人鬼也. 遍在諸處. 然其本居

海外有國. 或人飄往其國. 或鬼來此惱人. 皆

由惡因相關故也. 四一人下明機. 五明應. 二

何意下結名. 二約事. 三觀釋二. 初明風義不

局. 世界中風果報風也. 黑業名風. 至失人道

善寶. 皆惡業風也. 失無漏財煩惱風也. 以下

第五又明鬼難. 具明三障惡鬼之義故. 今觀

行且從難由風義. 而示欲於六種. 明別圓觀

卽是一切觀境之式. 二從地下釋風通三障

三. 初果報二. 初遭苦二. 初上至三禪. 二如僧

下下遍諸趣. 僧護比丘明四阿含爲衆知識.

五百商人入海採寶. 來就世尊. 請此比丘船

中說法. 佛知有益許之. 令去船還海岸登陸

而行. 夜宿樹下. 商人早發忘喚比丘. 因玆

失伴. 獨行山林. 見僧伽藍比丘住處. 若飮食

若房舍若溫室. 若園林若田地若受用. 皆是

苦具日夜之間. 受種種苦. 有百餘條. 僧護問

下              欄

故. 皆答云. 當還問佛. 自當知之. 旣至佛所.

具陳所見. 佛皆答之. 悉是比丘破諸禁戒. 毁

壞常住侵用衆物. 於彼海山受地獄苦. 學者

覽之足以自誡. 二當此下明機應. 二次明下

惡業二. 初遭難三4塗約果愛見約因. 皆由宿

業. 令起愛見墮於三塗. 貪欲之心如羅刹婦.

破戒定善如隨食子. 失人天報如食其夫. 二

急須下機應. 三次明下煩惱二. 初明機二. 初

聲聞. 聖財不出七種. 一聞. 二信. 三戒. 四定.

五進. 六捨. 七□愧. 慧行卽無常析觀. 行行卽

不淨慈心等. 二行約凡位所修. 七財約聖位

所得. 二次明下諸位. 八倒風者. 支佛六度通

別圓入空之觀. 以常等爲倒. 假中變易以無

常等爲倒. 用正觀一心稱觀世音. 卽出二邊

惡鬼境界. 卽能達到中道寶渚. 鬼義合前後

章前卽此章貼文約事. 後卽第五鬼難章也.

二法界下明應二. 初通示二觀慈悲. 別雖漸

修果能圓應. 二菩薩下別明三昧漸頓二. 初

漸二. 初修時逐行起誓. 二5今入下明證時隨

6難相關. 二若作下頓二. 初修7持三諦圓融.

風字門者. 如請觀音疏釋六字章句. 以六道

等爲六字門. 良由六道. 體是法界能通實相.

故名爲門今以風字爲門. 其義亦爾. 字者. 召

法之辭. 二若分下用時一念差別. 四刀杖難

二. 初列門. 二解釋三. 初貼文二. 初科經. 二

釋義三. 初遭難. 二稱名. 三今言下□應二. 初

據文消釋. 二問下對前料簡二. 初問. 二答.

二約證. 三觀行二. 初通示三障. 二從地下別

釋三相三. 初果報二. 初明遭難. 婆伽龍王本

經數: 一七二九

經名: 觀音義疏記卷第二

頁數: 九四二

上              欄

宮安住興雲降雨. 六天四域修羅龍鬼感見

不同. 天見華寶. 人得淸水. 修見刀劍. 二若能

下明機應二. 次明下惡業二. 初遭難. 惡業所

感三毒熾然. 近障戒定遠妨三觀. 言思絶處

自微妙心. 二起怖下機應. 三次明下煩惱二.

初機二. 初聲聞二. 初遭苦二. 初釋相. 二故大

下引證. 彼經云. 譬如有王以四毒蛇盛之一

□. 令人養飴瞻視臥起. 若令一蛇生瞋□者.

我當準法戮之都市. 其人聞已捨□逃走. 王

時復遣五□陀羅拔刀隨之. 密遣一人詐爲

親友. 而語之言汝可來還. 其人不信投一聚

落. 都不見人心物不得. 卽便坐地聞空中聲.

今夜當有六大賊來. 其人惶怖復捨之去. 乃

至路値一河截流而去1云云. 合云蛇若害人

不墮惡道. 無三學力. 必爲五陰□陀羅害. 若

不識愛. 爲詐親□. 觀於六入猶如空聚. 群賊

住於六塵六入. 欲捨復値. 煩惱□流應以道

品船[&FFFF]#. 運手動足過分段河. 十住未[&FFFF]#唯佛

究竟. 經文本唯三乘始終. 今喩聲聞觀法. 十

二因緣關禁如城. 黑白分動三種之業. 繫屬

如館. 五欲爲害如拔刀人. 魔境難出如門被

守. 二爾時下得脫. 二次明下諸位. 各以本觀

一心稱名卽時解脫. 二復次下應二. 初漸二.

初明本誓. 隨見隨修皆起誓願. 拔於衆生三

障刀杖. 二今住下明赴機三. 初赴機相. 三昧

神力稱本諸誓一一能拔二刀杖下所住法.

以七種難. 表內六種對於觀門. 此地種門今

修成也. 三如華下引經證. 六種遍收一切觀

境. 刀杖堅□屬地字門. 故引屋壁地種能現

中              欄

諸佛. 及能發明善財定慧一切功德. 當知地

門能成普應. 二復次下頓二. 初圓修. 地爲法

界. 生佛依正無不趣入地字法門. 當知一塵

無不具足三諦等者. 一塵卽空一切皆空. 假

中亦爾. 二圓起下頓應二. 初總示. 三諦慈悲

無不遍攝. 故能一時遍拔衆苦. 二若欲下分

別. 圓悲該[&FFFF]#不可別論. 若欲易知對機分別.

四洲四趣四王□利. 此之十有有事刀杖. 能

感一十王三昧力. 修有漏善遮惡. 刀杖感二

十四王三昧力. 四敎三觀一心稱名. 感二十

五三昧之力. 第五鬼難二. 初列門. 二貼文下

隨釋三. 初貼文二. 初科經. 二三千下釋義四.

初標處二. 初大千假設. 二對上料2揀. 二遭

難. 三稱名. 四鬼所下□應. 恩威卽是折攝二

門. 以恩攝故害心惡眼二俱休歇. 以威折故

惡害亦然. 二約事標而不釋合注云云. 上羅

刹難已彰其事. 故不動說. 三觀解三. 初果報

二. 初明難諸天等者. 瞋增諸惡助鬼之威. 慈

爲善本消鬼之勢. 行者當知. 若多瞋□. 常與

惡鬼同其事業. 若常慈悲. 與佛菩薩. 同其出

處. 二如是下明感. 二次明下明惡業二. 初明

難二. 初鬼動三毒. 雖是惡鬼使人□佚. 亦是

□業所召. 以其多起□思. 致令□鬼得便. 瞋

□邪見亦復如是. 又是宿業互相招集. 故於

今日同造惡因破於善業. 二三毒下諸惡名

鬼. 如前業火業水業風. 故今諸惡得名爲鬼.

皆以三毒而名惡業. 與煩惱何異. 任運起者

名爲煩惱. 卒起決定能動身口名三毒業. 今

旣能破五戒十善. 必非任運貪瞋癡也. 人天

下              欄

散善名爲動業. 四禪四定名不動業. 二若能

下明感. 三次明下煩惱二初機二. 初明難二.

初所遭難二. 初明滿大千. 男性剛利如見推

劃. 女性柔染如愛纏綿. 二何以下遍三界. 二

此鬼下遭難人. 小草已上八番行人. 俱爲煩

惱鬼之所害. 二若稱下明感. 見愛塵勞卽染

而淨. 是故淨名取譬. 侍者隨意所轉. 二次明

下明應二. 初漸二. 初隨修立願. 如訖拏迦等.

卽請觀音經緣起也. 毘舍離此□廣嚴. 彼國

人民遇大惡病. 眼赤如血兩耳出膿. 乃至六

識閉塞猶如醉人. 有五夜叉名訖拏迦羅. 吸

人精氣. 二於諸下動誓普救三. 初示相. 漸修

頓證法身自在. 法界衆生三障鬼難關於本

誓. 一一救之. 能令諸鬼皆爲佛乘. 二如華下

引經. 斯是菩薩住鬼法門. 能以鬼身廣作佛

事. 三障之鬼或破. 或用得自在故. 一切鬼難

一時普救. 三故知下結益. 二若圓下頓二. 初

明圓觀慈悲. 識種乃通今約鬼修. 別從愛見

識種爲境. 一識一切識一切識一識. 非一非

一切而一而一切. 此是鬼門十界. 三諦依此

妙境. 眞正發心乃能遍應. 二若分下明隨機

分別. 事鬼旣能惱於帝釋. 故地居天四洲四

趣. 感於十種王三昧力. 餘義同前. 六枷鎖難

二. 初列門. 二隨釋三. 初貼文二. 初節經. 二

上臨下釋義四. 初標罪. 二在手下遭難. 三爲

死下稱名. 曾子云. 鳥之將死其鳴也哀. 人之

將死其言也善. 四□應. 二約事. 三觀釋二. 初

正明枷鎖三. 初果報二. 初明難. 事繫唯在四

趣三洲. 二若能下明感. 二次明下惡業三. 初

經數: 一七二九

經名: 觀音義疏記卷第二

頁數: 九四三

上              欄

明難. 二若欲下明感. 三故1經下引經. 廷尉

檢繫可有散時. 妻子錢財繫無脫日. 望現在

等者. 只今妻子及錢財等亦業亦報. 何者. 若

從現說名之爲報. 從過去說名之爲業. 應知

障善皆是宿惡. 此之宿惡或已成報. 乃附報

爲障. 卽今妻子及自身依報等也. 若未成報

今在業道. 亦自有力令善不成. 又今妻等不

定爲障. 若於往世同營善因. 今則能爲修道

助緣. 如妙莊嚴王因妻子故. 見佛悟道. 現見

有人妻子勸善畜財能施. 今從惡因所感. 妻

等名鎖名獄. 若歸觀音則成報之業. 及未成

者是惡皆息. 三次明下煩惱二. 初明機二. 初

約聲聞二. 初約小釋二. 初明難. 凡夫見思全

在. 初二三果思惑未盡. 皆名有罪. 羅漢思盡

名爲無罪. 大品經指學無學. 名爲大龍. 故云

摩訶那伽. 學人殘思名爲有罪. 無學斷盡名

無罪俱未無餘. 名同在獄. 旣有果身寧逃五

陰及以三相. 乃名檢繫. 權實等者. 此約有罪

示也. □於二智提拔名杻. 妨於二行進趣名

械. 小以斷常爲中道枷. 能障五分爲法身鎖.

只是見思對於所障. 得杻等名. 二稱名下明

感. 二此復下明通大. 若就通惑論杻械等. 卽

藏通人. 若就別惑明杻械等. 卽別圓人. 二次

明下例諸位. 二若論下明應. 因中漸頓慈悲.

果上圓普與拔. 皆如上說. 二若三下兼明空

識二. 初普應指前. 二論其下本觀. 今說二. 初

漸二. 初本觀慈悲二. 初隨觀示. 一切煩惱是

識所爲. 識最是難. 空雖非難能來難. 故空亦

名難. 空爲業者. 亦是業由身內有空故. 能動

中              欄

作造於業因. 外空亦然. 空爲惑者. 於境迷悟

作障成理. 一切法邪一切法正. 而於節節起

誓與拔. 二故淨下引經證. 入不二法門品. 明

相菩薩曰. 四種異空種異爲二. 四種性卽是

空種性. 如前際後際空故. 中際亦空. 若能如

是知諸種性者. 是爲入不二法門. 旣云四種

性. 卽是空種性. 就性明空空是中理. 此以中

理不於事二. 彼約五種卽性故不二. 今明六

種豈不卽性得經意故加於識種. 彌顯不二.

若其空識不卽中道. 將何以爲王三昧體. 二

成王下乘誓應赴二. 初示相. 二華嚴下引證.

見空實相. 能於虛空立種種事. 利諸衆生. 二

若作下頓二. 初空識圓修. 諸門觀法多推心

識. 從近從要初心易故. 人根不等. 有宜觀外

而得益者. 四念處中. 下界衆生多著於外. 故

令攝境觀於內心. 上界衆生多著內心. 故令

觀色奪於空著. 今觀空種. 亦是色類. 唯是一

色空外無法故. 一切十界悉趣空門. 空卽三

諦故. 一切法皆卽三諦. 三諦慈悲無生不攝.

二起無下慈悲普應. 第七怨賊難二. 初列門.

二貼文下隨釋三. 初貼文二. 初正釋外賊二.

初科經. 二難處下釋義四. 初標難處二. 初明

處. 二次明下明難二. 初釋滿中. 2二怨者下

釋怨賊. 二二標下遭難人二. 初示四義. 二商

者下釋四義四. 初釋商主. 二旣有下釋商人.

三旣涉遠下釋重寶. 以人衆路遠顯所齎寶

貴. 四險路下釋險路. 以處以人二事釋險. 三

機者下明有機二. 初示經四義. 二所以下通

釋四義二. 初明前三助進二. 初釋二. 初明設

下              欄

三所以. 一心稱名爲計策者. 更無過此知德

可憑其膽則定. 二若不下明無三不進. 二故

知下結. 二三義下明後一能感二. 初明因三

故唱. 二南無下□梵就華. 四明□應. 二次結

下寄結口機二. 初擧經. 二今言下釋意二. 初

約威力明. 二巍巍下約字義顯. 二約事證. 三

觀釋三. 初果報. 二修善下惡業. 修善治惡. 若

惡多善少惡卽怨賊. 若善多惡少惡爲僕從.

水炭之勢多能滅少. 繫念成機惡銷善立. 三

次明下煩惱二. 初略明機二. 初通明四行遭

賊. 以前六遍. 備明八番破惑感應. 故今怨賊

但明四行. 遭煩惱賊將歷四敎. 自攝八番. 言

四行者. 一戒法受持. 二聽習敎理. 三硏修正

觀. 四正助合行. 出世行人要先[&FFFF]#戒. 隨境護

持持心習敎. 憑敎顯理稱理修觀. 以正導助.

若非此四入聖何期. 初商主下戒中三句明

受一句明持. 五塵能殺持護之心. 名戒怨賊.

次或法下聽法中. 師徒說聽皆欲依敎而顯

至理. 此二俱得名重寶者. 以其詮旨得則俱

得失則俱失. 其猶識指方乃見月. 故知解敎

誠爲不易. 何肉理乎. 而其徒主兩喜雜魔. 二

寶俱失. 師爲利故說. 徒爲名故學. 斯之兩人

皆成魔業. 或師瞋弟子. 或弟子恨師. 亦是二

人値於魔事. 或心下修觀中. 心王若正心數

亦正. 王數同心正智之寶. 三毒覺觀能劫此

寶. 最爲怨賊. 或般下正助中. 正觀般若導五

助行. 共顯理寶. 般若如知金藏. 五度3如用功

掘出. 六蔽之賊害此二因. 還今藏隱. 是名怨

賊. 二將此下歷諸敎明感. 四敎行人一一須

經數: 一七二九

經名: 觀音義疏記卷第二

頁數: 九四四

上              欄

四. 若遇怨賊. 一心稱名四行皆就. 二例明應.

例前六種故略不說. 第二意業機二. 初列門.

1二貼文下隨釋二. 初貼文二. 初科經. 二釋

義二. 初正明意機二. 初總示經文. 二通稱下

通釋經義三. 初依經論釋三毒二. 初通釋二.

初明單複. 云貪瞋癡. 此三單也. 今從複列. 故

云□欲瞋□愚癡. 大本疏云. 自愛爲欲愛他

爲□. 自忿爲□忿他爲瞋. 自惑爲愚惑他爲

癡. 二有人下明多少二. 初他明少. 二意謂下

今明多二. 初立少乖經. 二今明下明多能感.

毒之多少由習重輕. 心之進不由機有無. 無

機者毒多毒少俱不心離. 若其有機毒之多

少俱能心離. 古人不解執多不心. 今明能念

任多亦離. 二大論下別釋二. 初正別釋三. 初

貪欲四. 初大論明宿因. 意同此經. 謗經之罪

歷諸惡道. 縱得人身. □欲熾盛不擇禽獸. 若

不心離. 復淪苦趣無解脫期. 二不擇下現事

明過患. 術婆伽緣略如玄記. 褒□者. 褒國之

女也. 周幽王伐褒. 2褒人以□獻之. 王甚惑

之. 初幽王與諸侯約. 有寇卽擊鼓擧烽. 諸侯

來赴. 及惑褒□褒□無笑. 王欲其笑. 乃擊鼓

擧烽. 諸侯皆至而無寇. □乃笑. 又好聞裂繒

之聲. 發繒裂之以適其意. 及申侯與犬戎兵

至. 擊鼓擧烽. 諸侯以爲如前見欺. 無復至者

遂敗. 三淨住下二經明蟲鬼. 各是有情. 以共

業故資人倒惑. 又阿含云. □亦有鬼. 鬼入心

則使□佚無度. 四如大下大經明多少. 習果

若成3報果在卽. 故云熟也. 如人災至合當王

憲. 卽有惡人奬助爲惡蟲鬼如助者. 地獄如

中              欄

王憲. 此多欲相也. 若反此者名爲少相. 二瞋

□四. 初約喩明瞋相. 二故遺下二經明障道.

慈是一切善法根本. 瞋旣乖慈名劫名障. 百

法明門者. 卽障明圓地住所證之法也. 仁王

云. 初地得百法明門. 二地得千法等. 地論云.

入百法明門增長智慧. 思惟種種法門義. 故

百法者. 應如百法論所明. 三大集下二經明

魔業. 佛以慈定能伏天魔. 是知瞋心爲魔所

降. 習近瞋□是報熟時. 四若例下例上有蟲

鬼. 若蟲鬼[&FFFF]#伏是瞋少相. 三愚癡二. 初明過

患. 三句明於邪癡之相. 如大經者. 合云習近

愚癡是報熟時. 此乃邪癡習報二果. 癡心習

成. 地獄報熟也. 二例前下例蟲鬼. 多少隨人.

二三毒下總結過. 二欲離下約伏斷明得離

三. 初示念得離. 二有人下斥非顯正二. 初他

解非滅離. 以由他師不解常念. 致令三毒不

得滅離. 二今謂下二經明盡淨. 經直言離. 那

專伏釋. 若以念故唯能伏者繫念六字能淨

毒根. 至成佛道亦只伏邪. 三今作下正明伏

斷果報修因. 三藏菩薩. 此三伏惑. 聲聞緣覺

通別圓菩薩方便土人實報土人. 此七斷惑.

三問離下約問答明常念二. 初約念非離惑

難. 二答經下約念卽智慧釋二. 初略明正念

之德二. 初卽念明慧之功. 念想觀智等諸名

字. 有過有德有偏有圓須約六句定其法體.

故圓中念破偏小智. 圓中之智破偏小念. 偏

小之念修圓中智. 偏小之智修圓中念. 圓中

之念卽圓中智. 圓中之智卽圓中念. 以此六

句評法是非. 方解一切經論名相. 問家昧此.

下              欄

故使非念而是於智. 今此圓文旣云常念. 顯

非二邊有生滅念. 雙遮雙照中正之念也. 體

煩惱性是觀音身. 不破煩惱不立觀音. 破立

旣忘能所斯絶是爲常念. 恭敬觀音. 不離三

毒而離三毒. 若有觀音可生緣念. 若見三毒

須滅離者. 此乃增毒非離毒也. 二若如下離

念說慧之過. 二今此下委明修觀之相二. 初

忘照各論四句. 此之正念染體旣絶忘照不

妨. 卽照三諦卽忘三觀. 雖約四句唯忘三觀.

以雙非雙. 亦只是中故不以色念忘俗也. 以

色例於一切諸法. 不以非色念忘眞也. 合云.

不以非色非非色念. 忘雙遮中也. 不以亦色

亦非色念. 忘雙照中也. 約照三諦復成四句.

亦以色念照俗也. 亦以非色念照眞也. 亦以

非色非非色念. 照雙遮中也. 亦以亦色亦非

色念. 照雙照中也. 應知善忘假者方善照假.

善忘空者方善照空. 善忘雙非方照雙非. 善

忘雙亦方照雙亦. 不須以空忘假以假忘空.

雙非雙亦皆悉爾也. 此就圓論念. 卽法界無

德不備. 故作四句說之自在. 終日忘四終日

照四. 如此方是常念觀音. 二4或次下漸頓

有諸四句. 次第非念忘四句也. 次第論念照

四句也. 忘照本心離於三毒. 故次第離亦有

四句. 若得別敎三觀之意諸句可見. 何者. 如

照空時. 必須忘空以遣著. 故忘照成者必離

見思. 故此空觀有忘有照有離. 次觀假後觀

中. 皆須論於忘照離三若不次第忘照及離.

斯是圓觀如向四句. 二次就下觀釋二. 初前

七番指上. 果報已上至通菩薩. 皆不能破無

經數: 一七二九

經名: 觀音義疏記卷第二

頁數: 九四五

上              欄

作之集. 別人雖破而在後心. 今從初心故同

前指. 二今但下後三番當說二. 初三毒逆順

委示二. 初約界外雙標. 二今取下依法相廣

釋二. 初逆順各示二. 初順約煩惱釋. 初明毒

害二. 初二乘三毒二. 初明毒相二. 初合明三

毒. 二開三下開成八萬. 旣有三毒須論等分.

四分各具二萬一千. 是故成於八萬四千. 界

內旣爾界外亦然. 何者. 以大乘說諸法不滅.

云斷惑者. 但轉有漏而成無漏. 入假入中. 八

萬四千隨觀而轉. 至果乃名八萬四千波羅

蜜也. 二淨名下引經證. 觀衆生品. 天女以天

華散諸菩薩大弟子上. 華至諸菩薩卽皆墮

落. 至大弟子便著不墮. 一切弟子神力去華

不能令去. 爾時天女問舍利弗. 何故去華. 答

曰. 此華不如法是以去之. 天曰. 勿謂此華爲

不如法. 所以者何. 是華無所分別. 仁者自生

分別想耳. 乃至云. 結習未盡華著身耳. 結習

盡者華不著也. 彼疏解云. 華至菩薩皆墮落.

者表菩薩住不思議解脫. 生實報土已離別

惑. 彼妙五欲所不能動. 故華不著身皆自墮

落. 至大弟子便著不墮者. 二乘但斷界內五

欲故. 世間五欲所不能動. 別惑未除故. 爲界

外上妙色聲之所染汚. 故訶言. 結習未盡華

則著身. 下文料簡云. 結習未盡華則著身. 何

關別惑. 答大論云. 於聲聞經說爲習氣. 於摩

訶衍說爲正1使. 卽是別惑二未斷下菩薩三

毒. 同有此三毒者. 望2前二乘名同義異. 前

但貪空. 今貪俗中前瞋生死. 今瞋涅槃. 前不

達眞. 卽是中道爲癡今見中道未得了了爲

中              欄

癡. 如大樹折枝之譬者. 大論三3十云. 譬如

4澤有樹. 名奢摩黎. 枝□廣. 大衆鳥集宿.

一□後至住一枝上. 枝□卽時爲之而折. 澤

神問其故. 樹神答云. 此鳥從我怨家樹來. 食

彼尼俱類樹子來棲我上. 或當放糞. 子墮地

者惡樹復生. 爲害必大. 是故懷憂. 寧折一枝

所全者大. 彼喩菩薩畏於二乘壞滅佛乘心

也. 二欲除下明機應二. 初明正念機應. 二永

離下明上土全分. 生身菩薩若未得入別圓

地住. 生方便土. 故於變易論全未離無明之

惑若在生身入地住者. 卽生實報. 故於變易

除殘別惑. 一變易土分於方便實報. 異者只

由生身於無明惑. 有侵未侵不同故也. 二次

明下逆約法門釋. 以煩惱名立觀法稱. 不順

常塗故云逆說. 然若不知性惡之義. 云何三

毒而爲三觀. 於中二. 初明毒觀欲成二. 初明

凡小毒少. 法略於癡人略菩薩. 癡隨貪□亦

名爲少. 菩薩偏假三毒非多. 二菩薩下示圓

人毒多二. 初就毒名論大. 語稍同前意則永

異. 前在二諦偏論取捨. 是可離法. 今就三諦

說貪瞋癡. 是究竟道. 理性之毒[&FFFF]#不遍周. 故

皆名大. 五不受者. 謂受亦不受. 不受亦不受.

亦受亦不受亦不受. 非受非不受亦不受. 不

受亦不受. 皆言不受者. 卽無生觀蕩於取著

也. 前四卽離四句也. 後一謂觀亦自亡也故

大品第三. 身子問須菩提何故不受. 答云. 般

若波羅蜜空故自性不受. 無明下明癡毒須

論卽性異前唯修. 又癡下明癡等. 若非卽性.

豈皆如空不可盡邪. 二如此下約法門明妙

下              欄

三. 初標列三門. 理性之法德過一際. 或稱毒

害. 或稱功用. 今明三毒是三法門. 則佛菩薩

無不修證. 二大慈下解釋三相圓觀見思三

毒之境卽三法門攝一切德三. 初大貪法門.

大慈大悲者. 諸佛以無緣慈悲普熏三業. 於

十方世界普現色身. 而作佛事. 慈悲之名雖

同四無量中而體永異. 四攝一布施攝. 二愛

語攝. 三利行攝. 四同事攝. 衆生情所愛者卽

是此之四法以四接引導以正道. 而度脫之.

十力者. 一是處非處力. 二業力. 三定力. 四根

力. 五欲力. 六性力. 七至處道力. 八宿命力. 九

天眼力. 十漏盡力. 無畏者. 卽四無所畏. 一一

切智無所畏. 二漏盡無所畏. 三說障道無所

畏. 四說盡苦道無所畏. 於八衆中廣說自他

智斷旣決定無失. 則無微致恐懼之相. 故稱

無所畏. 三昧卽百八三昧解釋□如法界次

第也. 二大瞋門. 般若卽三般若. 四邊不可取

者觀照般若卽寂而照. 不可以有取也. 方便

般若卽照而寂. 不可以空取也實相般若非

寂非照. 不可以雙亦取也. 而寂而照不可以

雙非取也. 迦毘羅城如玄記. 三大癡法門. 前

取捨二門雖具中道. 而取門終以立法爲宗.

捨門終以蕩相爲主. 今兩捨門豈不具於二

邊. 而終以雙非爲體. 不三而三三門宛然. 三

而不三門門絶妙. 初約無緣直示. 二擧鑑像

難思. 三引淨名杜口. 三引人證結. 諸法無行

經云. 諸天子白佛言. 世尊. 文殊師利名爲無

□尸利. 上尸利無上尸利. 文殊語諸天子言.

止止諸天子. 汝等勿取相分別我不見諸法

經數: 一七二九

經名: 觀音義疏記卷第三

頁數: 九四六

上              欄

是上中下. 如汝所說文殊義者. 我是貪欲尸

利. 瞋□尸利. 愚癡尸利. 是故我名文殊師利.

乃至云. 我是凡夫從貪欲起. 從瞋□起. 從愚

癡起. 我是外道是邪行人. 諸天子言. 以何事

故自言我是凡夫等. 文殊言. 是貪欲瞋□愚

癡性. 十方心不可得. 我以不住是性中故. 說

我是凡夫. 文殊. 汝云何名外道. 文殊言. 我終

不到外道. 諸道性不可得故. 我於一切道爲

外. 諸天子言. 汝云何是邪見行人. 文殊言. 我

已知一切法皆是邪虛妄不實. 是故我是邪

行人. 說是法時萬天子得無生法忍. 二欲滿

下常念感應四. 初明機成德滿. 二一切下明

諸聖所依. 三故無下引無行經證. 四一切下

結成佛法. 二此三下逆順合談二. 初被物雙

示. 就三煩惱常念心離. 名爲順說. 約三法門

常念心滿. 名爲逆說. 滿離俱時. 但約悉檀去

取說耳. 二如華嚴下引經委證三. 初證貪欲

逆順. 說離欲際順也. 隨類見女逆也. 欲是煩

惱是故說離. 欲是法門是故說住. 卽離卽住

唯離唯住. 離深住深. 離極住極. 今觀世音乃

是際極住離貪欲故. 一切機心離心住. 皆須

常念. 二又四下證瞋□逆順. 以調一切順也.

苦楚治罪逆也. □害煩惱是故須調. 瞋□法

門是故須行. 逆順無二調行不1偏例前貪欲

其義是同. 但欲是樂法故作實事接物令離.

□害是苦. 故以幻事調他令離. 若其機緣宜

以實殺. 而得益者. 卽如仙豫殺婆羅門爲瞋

法門. 此乃假實互現例於貪癡. 亦可幻設. 但

得逆順相卽之意. 不拘假實也. 三方便下證

中              欄

愚癡假實. 如前火難. 具引經文逆順滿離. 例

前二毒其義不殊. 二次此下明二觀慈悲. 例

前大士. 本修三毒滿離之觀. 復見衆生爲三

毒過之所惱害. 2亦見欲滿三毒法門. 故起

慈悲. 誓令衆生離三毒過滿三毒德. 今成補

處□極三毒. 故能任運遍法界應. 普令衆生

滿離成就. 然漸頓觀皆觀三毒. 頓則滿離不

二而觀. 漸則初心但觀於離. 後乃滿離相卽

而照. 二結意機. 經文可見

觀音義疏記卷第3二

觀音義疏記卷第三

宋四明沙門知禮述

第三身業機應二. 初列門. 二貼文下隨釋三.

初貼文二. 初分經料簡二. 初分經. 二文云下

料簡二. 初獨女心男問. 二解者下女無子苦

答二. 初他謬解. 二今解下今正釋. 二心男下

依經解釋二. 初心願二. 初大師銷文二. 初釋

心男二. 初唱經. 二釋義二. 初分經三義. 二願

與下略二解一二. 初略願行. 二德業下釋德

業. 二釋心女二. 初唱經. 二心女下解釋二. 初

明存略意. 二女人下明相貌意. 二有人下章

安斥謬二. 初斥非顯是二. 初[&FFFF]#他謬立. 宿植

德本衆人愛敬. 此之二句據義猶是女之德

業. 他師謬謂雙釋男女伏疑之文. 意恐人疑.

男之智慧女之端正. 皆由修種忍智之因. 非

聖能與. 不修而得墮無因過. 故出彼意云. 衆

下               欄

人咸謂. 觀音但能交會父母等也. 二私難下

明今正義二. 初難破二. 初立義難. 福慧受生

皆由緣4辦. 觀音旣能與其生緣. 何不能與福

慧緣邪. 二難觀下引文難. 兒不修因. 聖不能

令有福慧者衆不稱名. 何故得脫. 此以現文

破無因執. 不用義解同心乞福也. 二今明下

正立二. 初釋. 觀音用遍三千法界. 於諸衆生

得大自在. 無生緣者令植生緣. 無福慧者亦

能令種. 此等皆於中陰中作. 故中陰經云. 妙

覺如來以神足力. 將於無量四衆八部. 入中

陰中. 化作七寶講堂七寶座等. 彼中陰衆生

七日至一日. 終者盡令住壽. 如來5與化佛說

法敎化. 令七十八億百千那由他中陰衆生.

起無上正眞道意. 經說甚廣. 尙能令彼中陰

衆生發菩提心. 豈不能令植福慧邪. 二今不

下結. 二結歎二. 初兩句解釋. 四句經文雖是

結句. 亦是釋疑則可兩向. 若宿植德本衆人

愛敬兩句經文. 定屬生女德業句也. 二問禮

下對6前料簡二. 初問. 二答. 二引事. 三觀解

二. 初明果報二. 初無子苦. 阿鼻地獄無心子

念. 諸餘輕繫苦樂相間. 六欲諸天皆有親愛.

故無子者而生苦惱. 二禮拜下明機應. 二明

修因. 有漏無漏一切善法不出定慧. 卽男女

義. 皆7須修習□名修因. 不同諸難. 別以有

漏之善名爲修因二. 初列章. 二法門下釋義

二. 初8辯法門二. 初以事表法二. 初正表法

二. 初表世間法二. 初明苦集. 無始至今常爲

癡愛. 及根塵識習熏資[&FFFF]#. 生於惑業無量男

女. 此之眷屬一切衆生[&FFFF]#能捨離. 二若外下

經數: 一七二九

經名: 觀音義疏記卷第三

頁數: 九四七

上              欄

示外書. 易云. 乾道成. 男坤道成女. 禮云. 天

子之與后猶陰之與陽. 天子修男敎后修女

順. 二若就下表出世法二. 初表能生父母. 佛

於一切而得自在. 名爲國王. 尊嚴如父. 經敎

含理開發智慧. 養育如母. 佛法和合生三乘

僧. 故經云. 從佛口生從法化生. 得佛法分. 又

權智歷緣能成果用. 實智冥理能生果智. 故

一切佛皆由此生. 初則果能生因. 次則因能

生果. 共成一義也. 二又慈下表所生男女. 淨

名云. 慈悲心爲女. 善心誠實男. 先據此文立

於悲智. 名爲男女. 冥中道智卽是誠實善心

故也. 乃類此法立諸男女. 初以禪慧對於男

女. 次分三乘以對男女. 後約佛性見對不見.

而分男女. 何者. 旣以見性爲丈夫相. 卽彰不

見爲女人相. 復約照性自具男女. 佛性正觀

決破無明. 爲福德智慧之男. 中道慈悲含覆

一切. 爲端正有相之女. 二今借下結表意. 二

問那下釋難明表二. 初執無妨有難二. 初立

無男女理. 二大經下引無男女文二. 初正引

敎文二. 初引大乘文. 大經二十八云. 涅槃無

相. 謂色相. 聲相. 香味觸相. 生住壞相. 男相.

女相. 是名十相. 無如是相故名無相. 次大論

淨名及安樂行皆列男女二名. 非之以顯無

相. 若不二門云. 無定慧乃是男女所表之法

也. 二小乘下引小乘文. 理無相故不可言說.

無相卽非男女相也. 空平等故. 離男女等一

切相也. 二男女下結無所表. 能表男女旣無.

所表定慧安在. 二答大下卽遮而照釋二. 初

廣釋三. 初說默相卽二. 初據理妙絶. 若論絶

中              欄

理尙不可說無男女相. 豈可被論有男女邪.

二善巧下被機有無. 若於衆生有四益者. 或

說無男女. 或說有男女. 故引天女. 不離文字

說解脫相. 性空卽脫. 何妨文字. 眞無三世俗

卽有. 二諦旣卽說默無違. 二非有下明一二

本融三. 初法中道雙非則無定慧. 當體雙照

定慧宛然. 言未曾相離者. 卽定慧不離法性

也. 二譬如下喩. 豈因左右令一身異. 豈可一

身而廢左右. 二合只一覺性有寂照德. 名爲

定慧. 豈此二德暫離覺性. 三言定下明定慧互

具二. 初約義明具三. 初法. 一覺靜明名爲定

慧. 是故此二終不孤立. 二譬上以一身左右.

譬於二德不離一性. 猶恐謂其二德相離. 故

以二人左右譬之. 此如修性不二門云. 二與

一性如水爲波. 二亦無二亦如波水. 當以彼

喩而尋此喩. 三定慧下合. 二何但下據文證

釋二. 初慧具定. 男本表慧而兼福德. 卽慧具

定也. 二文云下定具慧. 慈心種相者. 經云淸

淨慈門刹塵數. 共生如來一妙相. 卽無緣慈

定而修其相也. 互具可知. 二故知下總結二.

初以一二相卽結. 此文男女各具二德. 卽表

定慧二法互具. 若非體一何能互具. 故以豈

具. 顯乎體一. 故二不二舒卷自在. 二理實下

以說默相卽結. 理非一二赴緣兩說. 如此說

者何異不說. 經示男女其德互具. 表於定慧

一二無異說默不殊. 能此解者方得經文表

法之義. 二次明下與願二. 初示義門二. 初明

十番感應四. 初果報. 二修因下世善三. 初五

戒二. 初表行法. 二若不下心願滿. 行人若爲

下              欄

五種惑業. 牽破持心. 當念未來感報苦樂. 歸

命觀音. 障退戒完二心卽滿. 二十善. 若例五

戒妄攝口四. 酒卽意三. □慧屬男. 若自細作.

不綺是眞實屬男. 不兩舌是和愛. 不惡口是

柔善屬女. 不貪癡是無染智慧屬男. 不1瞋

是慈屬女. 餘同五戒. 三修禪下. 八定定卽四

禪四空各有修證. 且論初禪五法爲修五支

爲證. 修以樂欲精進巧慧. 此三方便分別屬

男. 憶念一心此二方便靜細屬女. 若證支林

三支慧多屬男. 二支定多屬女. 若論二禪四

支. 一內淨. 二喜屬男. 三樂. 四一心屬女. 三

禪五支. 一捨. 二念. 三慧屬男. 四樂五一心屬

女. 四禪四支. 一不苦不樂與第四一心屬女.

二捨三念淸淨屬男. 若論四空. 一空處定. 二

識處定. 三無所有處定. 四非有想非無想定.

此四雖無支林男女. 而有微細四陰. 通以四

處受想爲女. 行識爲男. 若論四無量心. 慈悲

屬女. 喜捨屬男. 今且[&FFFF]#*辯備在禪門. 須者應

檢. 三四敎四. 初三藏三初聲聞二. 初表行法.

略擧停心以爲所表. 念處乃至正道節節應

明男女*之義. 以諸道品不出定慧二法故也.

直緣諦理者. 卽四諦十六行觀也. 出觀等者.

歷事之時. 愍物執常爲說四諦. 名法緣慈. 二

若不下心願滿. 出觀男女者. 法緣卽正智之

男. 慈悲卽柔和之女. 旣帶空入假則歷事不

染故不畏諸有也. 2二支佛二. 初表行法. 緣

方便等者. 卽凡地修福種相之時. 名起慈觀.

慧觀者. 卽觀十二因緣無常無我發眞約頓

證之位. 出觀能用. 生法二緣之慈. 譬鹿□顧

經數: 一七二九

經名: 觀音義疏記卷第三

頁數: 九四八

上              欄

者. 大論譬三獸在獵圍心出不同. 聲聞如[&FFFF]#

驚怖跳出都不顧群. 緣覺如鹿雖顧□群怖

不停待. 菩薩如大香象. 雖遭刀箭擁群共出.

二若不下心願滿. 三次明下菩薩二. 初表行

法. 方便智慧. 或第六度分地世智. 或*辯六

度邪正之智. 或是事中伏惑之智. 此皆方便

也. 此等猶是能生男女所被之機必修六度.

乃以五一而爲所生之男女也. 二若定不心

願滿. 二通敎二. 初表法. 小同三藏唯論菩薩.

凡亦同前. 唯於眞位以智爲男. 以慈爲女. 二

心願下願滿. 三別敎二. 初明男女生相. 此敎

外凡爲破見思所修. 正助作意趣空. 望中猶

名有爲有漏. 五度福嚴故稱爲女. 而知地上

無作智嚴在今心性. 乃緣此性通伏無明. 名

之爲男雖緣無作爲偏修空. 尙違中理. 故男

女相遙. 若入內凡見思破處. 心趣假中順於

本性. 若男女交. 至回向位正修中觀. 名懷聖

胎. 證初地時卽遮而照. 慈智合發名爲雙生.

得念不退無兩邊過. 副本期故地名歡喜. 二

慈悲下明男女有1能所生. 初地慈智男女旣

是眞因. 任運能生上地男女. 上地復生極果

男女. 是故諸佛皆以初地. 爲祖父母. 仍*辯

慈智得名. 所以慈悲稱大者. 以拔苦與樂物

荷深恩. 故稱爲大. 十力無畏旣唯自證. 物[&FFFF]#

能知故不稱大. 2四圓敎二. 初表法. 此敎頓

修. 始心卽用性德慈智. 以爲男女. 方稱經文

雙具德業. 慈無偏緣故名端正. 慈卽佛相故

名有相. 女德備矣. 智離邊邪故名質直. 智含

萬善故名福德. 男德備矣. 似位無明不覆而

中              欄

覆. 名曰處胎. 初住慈智不顯而顯. 名曰雙生.

眞慈出假愛見[&FFFF]#拘. 眞智趣果無似愛滯. 亦

不畏者同體權實. 二皆無縛. 二方便下願滿.

四變易. 言兩番者. 方便實報同名變易. 乃以

二土名爲兩番. 若實報人斷證雖分四十一

品. 皆是破於障果無明. 唯心究竟慈智男女.

故於此土論一番益. 其方便人根雖利鈍. 法

分漸頓而皆大乘. 俱心佛智. 此土唯望實報

爲益. 唯心分眞慈智男女. 是故論益亦只一

番. 二復次下作三差料簡三. 初明人天定散

二. 初明有善禪之德. 空居四天因亦修定. 以

散心强故但名男. 例此四空以定强故. 合云

唯女. 四禪諸支旣對定慧卽名男女. 俱時而

得故曰一心. 二從三下斥無動出之功. 三界

功德雖名定慧. 而皆愛味. 或雜邪見都屬有

漏. 是故男女無動出用. 二從二下明藏通智

斷二. 初明有無漏之德. 二從二下明無中道

之失. 大經旣以見佛性者. 名爲丈夫. 故不見

性皆名女人. 無漏諸定不能發生中道之智.

故如石女. 二乘偏空名爲定多. 菩薩偏假名

爲慧多. 此之定慧俱不能見. 寂照平等三德

之性. 迦葉菩薩涅槃之前. 豈是外道名. 邪見

者. 蓋未出二邊. 望中名邪. 三唯有下明別圓

地住. 修因雖異證道是同. 斯乃性德緣了. 顯

爲果中定慧. 二故知下斥他局第三勸持二.

初科經. 二勸持下釋義三. 初勸持. 二格量二.

初科. 二格量下釋四. 初格量本. 經擧六十二

億□河沙不多不少者. 佛頂首楞嚴云. 此三

千大千世界現住世間. 諸法王子有六十二億

下              欄

□河沙數. 修法垂範敎化衆生. 隨順衆生方

便智慧各各不同. 旣是現住娑婆菩薩. 是故

特擧爲格量本. 二問. 三答. 四正格量二. 初約

敎釋二. 初約佛眼略示3二. 初以少格多. 二

問起答釋二. 初以人情問. 二答佛下約佛眼

答. 佛眼所照稱法界量. 四多法界不增. 四少

法界不減. 故云功德正齊. 二問何下對他解

廣釋二. 初問. 雖示佛眼稱量不謬. 其意難明.

故須問起. 先引古釋方彰今義. 二舊解下答

二. 初[&FFFF]#舊解非五. 初引物論等. 其福實殊者.

謂六十二億之福實勝觀音. 但是方便引物

論等此解最謬. 破意可知. 二二云下田有高

下. 對劣顯勝. 不見觀音證理之德. 何名爲歎.

三心有濃言. 四時解不解. 意謂觀音雖少. 稱

名之時解心現前. 六十雖多. 供養之時解心

不發. 是故多少得福乃等. 此之二釋皆在持

供. 心之優劣歎德遠矣. 五有緣無緣. 父母有

生育之緣. 故供之福深毁之罪重. 路人無緣

故淺. 文雖不斥理亦全[&FFFF]#. 豈可觀音但與衆

生有緣而已. 二今明下明今義是二. 初明今

立義二. 初約實際釋. 一多人法皆無性相. 二

空旣顯一實斯彰. 存則假實暫分. 亡則一多

齊致. 存亡不二方名正等. 二一中下以經偈

釋. 擧華嚴偈釋今經意. 良由一與無量俱同

實際. 故互能圓解也. 以實際之多生觀音之

一. 故非是一. 以實際之一生河沙之多. 故非

是多. 旣其一多無決定性. 故互生非實也. 照

其事理者事謂一多之相. 理謂融卽之體. 愼

勿以多爲事以一爲理. 二法華下引本論證

經數: 一七二九

經名: 觀音義疏記卷第三

頁數: 九四九

上              欄

論以持六十二億河沙1佛名爲校量者. 古云.

論誤. 蓋不解論意也. 今具引論文2幷[&FFFF]#溪解

釋. 方曉其義. 論云. 受持觀音名. 與六十二億

□沙諸佛名. 彼福平等者有二種義. 一信力

故. 二畢竟知故. 信力復二一者. 心我如觀音.

畢竟信故. 二生恭敬心如彼功德. 我亦得故.

二畢竟知者. 決定知法界故. 法界者名爲法

性. 初地菩薩能證入一切諸佛平等身故. 平

等身者. 謂眞如法身. 是故受持觀音. 與六十

二億□沙諸佛. 功德無差. [&FFFF]#溪云. 以此驗知.

須依圓釋. 何者. 於二義中. 信力約事畢竟約

理. 事理相資方成所念. 如信力二中. 旣云心

我身如觀音. 卽指化身. 又云. 觀音功德我亦

得之. 乃指報身願齊報應. 方乃成念. 但念果

德者. 何必識理. 故次義云. 知法界等. 次引證

位. 卽是初地且引分證. 令人識之. 故知若念

觀音三身. 須[&FFFF]#以念佛校之. 若以念法身論

之. 縱引十方諸佛其功亦等. 何但六十二邪.

所以論文雖似擧經. 乃是增句釋義. 亦如方

便. 初加難解難知. 欲說大法乃增三句. 而爲

申釋. 今六十二億菩薩加以佛釋. 二又約下

約觀釋. 雖三種觀俱受修名. 而中是性是故

得云二觀發中二觀實不等者. 破立不等也.

雖乃不等而二皆是中道之德. 二與中道畢

竟不異. 中道旣等. 二豈不等. 是故言空三皆

是空. 假則皆假. 中則皆中. 乞人難勝其實不

等. 亦以此二同一法性是故等也. 三結成. 此

但通云受持名號. 以正格中言一時故. 復引

大品一華供佛. 以類一時持觀音名. 其善流

中              欄

入法性海. 故如海無盡. 言至畢苦者. 二死

盡也. 蓋言成佛散華之福猶尙不盡. 大章第

二問答二. 初標章述意二. 初標章二前問下

述意二. 初述前科. 稱名常念及以禮拜. 三業

現前. 故曰顯機. 菩薩以此爲所觀境. 法身靈

智卽始本二覺. 分合之眞身也. 望於衆生卽能

觀智. 乃以此3知冥應拔苦. 卽此境智而爲因

緣. 亦名感應. 以此因緣名觀世音. □說已領.

二今問下示今意乃明觀音意業鑒機身業現

相. 口業說法. 旣令衆生知覺見聞. 故云顯應.

而且不說衆生三業修行之相. 此由宿善冥

伏在懷乃能致感故曰冥機. 通釋十雙卽當

法慈福應珠顯權跡緣斷十隻之義. 二分科

釋經二. 初分科. 二一云下釋經二. 初問二. 初

示三業文. 方便問意者. 非是道前取理方便.

正當證後鑒機方便. 二此是下明三業德二.

初通釋三業二. 初標列三義. 二三不下解釋

三義三初釋三不護二. 初法. 作意等十字是

其護義. 實不兩字彰於任運. 然須不其三惑

之護. 卽能三業任運度生. 二譬如下諭. 二三

無下釋三無失. 不護顯於思義寂絶. 無失彰

其逗會稱宜. 得三悉益卽會事也. 得第一義

卽冥理也. 三三輪下釋三輪二. 初遍示三輪.

三業應機旋轉自在. 能爲衆生□破三障. 故

名爲輪. 二雖音下釋不思議化二. 初約義釋

相. 心體離念. 卽是法身本性智慧. 今雖垂應

委悉被機. 而能稱本離於思念. 故於法身無

所損減二淨名下引經證釋. 分別諸法證於

垂化. 於義不動證不思議. 卽理而事名不

下              欄

動而動. 二問意下明示意二. 初問. 二答. 若

隨自意無能測者. 若隨他意[&FFFF]#蟲亦知. 又無

機者不測. 有緣者令知. 二佛答下答二. 初分

經二. 初別下釋義三. 初別答二. 初懸示經意

三. 初明諸身. 皆答三業二初釋相二. 初以三

答三. 二又但下約二答三二. 初現身具三. 二

若說下說法具三. 不如樹木風吹作聲. 口兼

身業其義易明. 故不言也. 二二釋下結示. 二

從別下以諸身. 束對十界二. 初約義示. 若據

身說理合齊等. 但約經中結說文少. 故云十

九. 如八部四衆[&FFFF]#結一說耳. 二而文下足闕

文二. 初明菩薩二. 初[&FFFF]#他四解. 二若三下今

取古本. 若指上品今品那闕. 若云脫落餘何

不脫. 若言觀音卽是菩薩不須更現. 妙音菩

薩何故更現. 故云. 三解皆有難也. 若依古本.

卽今品文菩薩一界爲化義廣. 最不可闕. 二

又無下明地獄二. 初[&FFFF]#三釋若指上品亦可

爲例. 其次二釋人之局情耳. 二今明下明今

有義二. 初依總答明有. 總文旣云現種種形.

豈可無於地獄形邪. 4二又請下據二經明有.

請觀音經遊戱五道文. 先明地獄. 方等陀羅

尼經說. 婆藪大權示爲商主. 堅執邪見殺羊

祀天. 生陷地獄於地獄中. 說法敎化九十億

罪人. 來至佛會皆令得道. 那言代苦不論說

法. 肉復論云多作佛身. 豈不說法. 三今通下

約諸身對機四句二. 初釋相二. 初通示四句.

經云衆生應以佛身得度. 卽現佛身爲獨現

佛. 爲兼餘身同度彼生. 又爲一界獨感於佛.

爲兼餘界同感於佛. 諸身乃至執金剛神能

經數: 一七二九

經名: 觀音義疏記卷第三

頁數: 九五○

上              欄

應共獨. 能感共獨不可偏執. 故今通就十法

界應. 對十界機. 一多相對立以四句. 方見經

文感應之相. 二別對三相. 不唯感應多少成

於四句. 人法因果亦有多少故. 須更立兩重

四句. 初機應四句二. 初若妙下釋四句四. 初

一界度一界. 三卽下三土以現佛身. 必遍三

處. 蓋等覺下至于凡夫  皆能感佛. 故須三土

以明其應. 初實報能度所度純一佛界. 二方

便土就本而說. 故曰五人. 生彼土已沒其異

稱. 以皆心佛. 是故感應亦純一界. 三同居土

且明寂場圓機感佛. 不論形類及兼別機. 是

故亦當第一句也. 二若寂下一界度多界. 更

以寂場對於次句. 不唯形異亦乃根殊. 能感

雖多能應唯一. 問何不二□對於次句. 那將

初乳配兩句邪. 答本論佛界度於多界. 二□

之佛勝劣相合. 鈍見劣身尙是偏空. 體非佛

界. 故以寂場一中道佛. 度於圓別佛菩薩界

及五道形. 方名一界度多界句. 三若有下多

界度一界. 諸時諸會三乘八部翼從世尊共

化一機. 或諸大權共成化事. 或佛自遍現而

度一機若有一人應以十界身而得度者. 觀

音卽現十身而爲說法. 四若佛下多界度多

界. 文中且約作十界身. 遍入諸道而爲此句.

若委論者. 或有多機同在一處應以十身而

得度者. 亦隨彼1現也. 用此下歷五味. 若就

根性爲能感機. 就所證體而爲能應. 則乳唯

得一界度二界. 醍□唯得一界度一界. 若就

形相爲感應者. 則味味中各有四句. 旣云應

以何身得度. 知正約形爲感應也. 學者應知

中              欄

約土約味. 別對句者欲易解故. 若見一多四

句相. 已一切時處應自在作. 二復次下人法

四句. 上之四句以人對人. 今之四句以法對

人. 此由經云而爲說法. 故須更論人法四句.

初句云. 善財從百一十者所歷之城也. 知識

卽五十三人也. 雖帶人辯意在所說法異. 二

三兩句可見. 第四句云. 一道出生死. 而言多

法者. 蓋於法法開佛知見. 以開十界十如. 皆

是實相卽不思議之多法. 此四能被多少之

法雖引諸經. 皆顯觀音能應之德. 三復2下因

果四句. 上二四句對機說法. 法須修證從因

至果. 自若不然他何所[&FFFF]#. 如轉四諦滅我已

證. 道我已修. 故諸身說一一皆有因果始終.

方能被物. 故四句中戒善[&FFFF]#略. 感報亦然.

故因果俱少. 聲聞因中凡分內外. 聖有見修

正助行法. 遍於三藏. 而只證得二種涅槃. 故

因多果少. 獨覺不[&FFFF]#三學行法. 但觀彫變頓

成果已. 能具種種神通化事. 故因少果多. 菩

薩修因時長行廣. 及成佛果二智萬德. 故因

果俱多. 此等皆是悉檀示現. 修因證果大略

如是二觀音下結示二. 初結歸聖能. 二有人

下[&FFFF]#他斥局. 雖因果迭論一多互說. 不能顯

於權實體相. 今以十界三重四句. 望彼之義

塵嶽相殊. 二舊釋下科3釋經文二. 初科經

二. 初舊科二. 初分三枝未. 二若爾下釋疑問

答. 二今明下今科. 二一明下釋義八. 初聖身

四. 初佛身三. 初垂應相狀二. 初約身簡定二.

初定應化. 化則變化. Ｃ然而有Ｃ爾而無. 蓋

是暫時益物相也. 應則應答同物始終. 如極

下              欄

樂人民. 壽不可數佛同無量. 此土壽促佛同

八十. 有降生日有入滅時. 卽八相佛也. 若尋

等者. 據列三乘八部四衆. 至金剛神. 宛是一

期化物之相. 知非Ｃ爾也. 二問何下揀眞應

二. 初問. 因向文云. 妙覺法身應於三土說法

被機. 旣本是眞佛. 何用垂應方說法邪二答.

雖云多種. 豈出四身法報應化. 法身則遠而

難示. 應化則近而易狎. 報身則亦遠亦近. 智

同法身像屬勝應. 般若[&FFFF]#云. 應化非眞等者.

此以眞法而奪應化. 是則無相之相方名眞

佛. 無說之說方名說法. 據妙覺法身等者. 此

據住上品寂光. 方是眞法上地菩薩亦[&FFFF]#能

[&FFFF]#. 以等覺還皆住果報□依業識見佛. 若望

妙覺俱是勝應. 故云眞法淵遠. 如妙音等者.

問妙音東來. 先現八萬四千衆寶蓮華. 文殊

見已而問於佛. 據此亦是不識應相. 那忽引

證不知眞身. 答斯乃見跡不識其本. 卽是不

知眞身也. 故下問云. 是菩薩種何善本. 修何

功德. 行何三昧. 卽眞法也. 二若從下就土分

別三. 初實報二. 初示應相. 圓滿相好者. 如華

嚴如來相海品. 及隨好光明品說十蓮華藏世

界. 微塵數相一一皆以妙相莊嚴. 說一4實諦

者. 若約敎道. 實報猶有別敎根緣. 亦說無量

四諦. 今約實論也. 二示機宜. 四十一地皆與

妙覺分同體用. 故不可以九界之身5幷劣應

應之. 二復次下有餘二. 初論有無二. 初大小

有無. 方便實報二土俱受變易生死. 偏目此

者. 上土分破此中全在. 從强受稱也小乘不

說常住佛性. 見思若盡果報永亡. 大乘談常.